stanford-oval/wikipedia huggingface dataset:
אמריקן אקספרס
פרסום

בשנת 1975 פיתחו דייוויד אוגילבי, מי שלעיתים מכונה "אבי הפרסום", וחברת Ogilvy & Mather את הסלוגן המצליח אל תעזבו את הבית בלעדיהם, כחלק מקמפיין הפרסום להמחאות הנוסעים של אמריקן אקספרס, בכיכובו של השחקן זוכה האוסקר קרל מלדן. לאחר פטירתו של מלדן, וככל שהחלו לקדם את כרטיס האשראי על פני המחאות הנוסעים, אמריקן אקספרס המשיכה להשתמש בשירותיהם של שחקנים בפרסומותיה, כגון מל בלאנק והבלרינה סינתיה גרגורי. פרסומת טיפוסית לאמריקן אקספרס החלה במפורסם השואל את הצופים "האם אתם מכירים אותי?" על אף שהוא או היא רמזו על זהותם, שמו של המפורסם לא הופיע עד אשר הוא נראה מוטבע על כרטיס אשראי, בעוד שהקריין פיטר תומאס מסביר לקהל כיצד להירשם לשירות. כל פרסומת הסתיימה בכך שהמפורסם הזכיר לצופים "אל תעזבו את הבית בלעדיהם".
אמריקן אקספרס ממשיכה להשתמש באנשים מפורסמים בפרסומות שלה. דוגמה בולטת היא קמפיין הפרסום משנות התשעים המאוחרות, בהשתתפותו של הקומיקאי ג'רי סיינפלד, בשני הפרקים הקצרים שכונו "הרפתקאותיהם של סיינפלד וסופרמן". בשנת 2007, פרסומת בשחור לבן באורך 2 דקות אשר כונתה 'חיות', בכיכובה של אלן דג'נרס, זכתה בפרס אמי עבור פרסומת מצטיינת.
לקריאה נוספת

מאט הייג, סודות המותגים: 50 שנסקו, 50 שקרסו, מאנגלית: ליטל ידין, הוצאת ידיעות ספרים וגלובס, 2007. עמ' 25–26
הערות שוליים

↑  מירב קריסטל, כבר לא ישראכרט וכאל בלבד: תחרות בסליקת אמריקן אקספרס ודיינרס, באתר ynet, 2 באוגוסט 2022
↑  וואלה! כסף‏, מני כהן מונה למנכ"ל אמריקן אקספרס ישראל, באתר וואלה, 12 בפברואר 2023
מידע עסקי על חברת אמריקן אקספרס באתרים Yahoo! Finance • MarketWatch • CNN Money • Bloomberg Business (באנגלית)
אמריקן אקספרס, בגוגל פיננסים
אמריקן אקספרס, באתר Crunchbase (באנגלית)
אמריקן אקספרס, באתר EDGAR של הודעות ל-SEC (באנגלית)
| --- | --- |
בקרת זהויות :  NLI: 987007257763805171  BIBSYS: 90731978  BnF: cb15155659k (data)  CiNii: DA08247594  GND: 219381-4  ISNI: 0000 0004 1186 2722  LCCN: n79058451  LNB: 000204731  NDL: 00628118  NLA: 35004899  NSK: 000039135  SUDOC: 145319083  VIAF: 138803798   WorldCat (עם VIAF): 138803798
אלקיים

ערך זה עוסק במשפחה של עופות. אם התכוונתם למשמעות אחרת, ראו .
| אלקיים |
| --- | --- |
 מיני אלקיים שונים
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: אלקיים
שם מדעי
 Alcidae ‏לייך, 1820

אלקִיִים (שם מדעי: Alcidae) היא משפחת עופות ימיים קטנים עד בינוניים בגודלם המשתייכים לסדרת החופמאים.
מורלט קיטליצי
אוריה מצויה
להקת אלקות קטנות
תוכי ים מקורנן אוכל צדפה.
מאפיינים

האלקיים דומים במידה מסוימת לפינגווינים בחזותם החיצונית, וזאת בשל צבע הנוצות השחור-לבן, העמידה האנכית וכמה מהרגליהם ההתנהגותיים. למרות זאת, האלקיים אינם קרובים לפינגווינים, והחוקרים מאמינים שקרבה חיצונית והתנהגותית זו מקורה באבולוציה מתכנסת.
בניגוד לפינגווינים, מיני האלקיים המודרניים מסוגלים לעוף (למעט האלקה הגדולה שנכחדה). האלקיים ניחנים ביכולת שחייה וצלילה טובה, אך הליכתם על הקרקע מגושמת. בנוסף, מכיוון שכנפיהם קצרות, יחסית, עליהם לנפנף בכנפיהם במהירות רבה כדי להצליח להתרומם באוויר.
רוב האלקיים חיים בים הפתוח ומגיעים לחופים רק לשם  התרבות וקינון. עם זאת, מינים מסוימים, כמו אוריה מצויה (Uria aalge), מבלים חלק ניכר מן השנה באתרי הקינון במטרה להגן עליהם מטורפים ואיומים אחרים. חלק מהמינים, כגון האוריה (Uria), מקננים במושבות גדולות מאוד על גבי מצוקים משוננים, ואילו אחרים, כגון הסוג גולמט (Cepphus), מקננים בקבוצות קטנות על גבי חופים מסולעים. תוכי הים (Fratercula) ומספר מינים אחרים מקננים במעין מאורות או שוחות קטנות.
האלקיים ניזונים מדגים, ולרוב העופות הימיים היחידים המתחרים איתם על מזון הם הקורמורנים (Phalacrocoracidae). בדרך כלל, כאשר שני המינים נקלעים לאותו אזור האלקיים הם שנסוגים ופונים לחפש את מזונם במקום אחר.
כנפיהם של האלקיים מתוכננות בצורה שמקלה מאוד על הצלילה, וברוב הפעמים בדרך זו הם משיגים את מזונם. יכולת הצלילה משתנה בין המינים השונים, והאוריה, המיטיבה ביותר לצלול, יכולה להגיע לעומק רב מאוד של 100 מטרים.
מיני האלקיים

תת-משפחת Alcinae
סוג אוריה (Uria )
מין אוריה מצויה (Uria aalge)
מין אוריה חייכנית (Uria lomvia)
סוג ומין יחיד אלקה קטנה (Alle alle)
סוג ומין יחיד אלקה גדולה (Pinguinus impennis) - נכחדה
סוג ומין יחיד אלקה חדת-מקור (Alca torda)
סוג מורלט (Synthliboramphus )
מין מורלט גואדלופו (Synthliboramphus hypoleucus)
מין מורלט סקריפס (Synthliboramphus scrippsi)
מין מורלט קרברי (Synthliboramphus craveri)
מין מורלט קשיש (Synthliboramphus antiquus)
מין מורלט יפני (Synthliboramphus wumizusume)
סוג גולמט (Cepphus )
מין גולמט שחור (Cepphus grylle)
מין גולמט יונתי (Cepphus columba)
מין גולמט ממושקף (Cepphus carbo)
סוג מורלט קטן (Brachyramphus )
מין מורלט משויש (Brachyramphus marmoratus)
מין מורלט ארך-מקור (Brachyramphus perdix)
מין מורלט קיטליצי (Brachyramphus brevirostris)
תת-משפחת Fraterculinae
סוג ומין יחיד אלקית קסין (Ptychoramphus aleuticus)
סוג אלקית (Aethia )
מין אלקית מצוייצת (Aethia cristatella)
מין אלקית דררתית (Aethia psittacula)
מין אלקית ננסית (Aethia pusilla)
מין אלקית משופמת (Aethia pygmaea)
סוג ומין יחיד אלקית כחולה (Bracaramphus kasalia)
סוג ומין יחיד אלקית קרנפית (Cerorhinca monocerata)
סוג תוכי ים (Fratercula )
מין תוכי ים אטלנטי (Fratercula arctica)
מין תוכי ים מקורנן (Fratercula corniculata)
מין תוכי ים פסיפי (Fratercula cirrhata)
ראו גם

פינגווינים
תוכי ים
אלקה גדולה
אנדרה אמארו

אנדרה פונסקה אמארו (בפורטוגזית: André Fonseca Amaro; נולד ב-13 באוגוסט 2002 בקוימברה שבפורטוגל) הוא כדורגלן פורטוגזי המשחק בעמדת הבלם בקבוצת א-ריאן מליגת העל הקטרית.
קריירת מועדונים

אמארו גדל במחלקות הנוער של נאבאל, אקדמיקה דה קוימברה וויטוריה דה גימארייש. ב-21 בדצמבר 2020 ערך אמארו את הופעת הבכורה שלו בקבוצה הראשונה של ויטוריה דה גימארייש, בניצחון 4-0 על ק.ד. סנטה קלרה במסגרת המחזור העשירי בליגת העל הפורטוגלית לעונת 2020/2021. ב-30 באפריל 2021 הבקיע את שער הבכורה שלו במועדון, בניצחון 2-0 על מוריירנסה במסגרת המחזור ה-30 בליגה.
קריירה בינלאומית

אמארו נכלל בסגל נבחרת פורטוגל עד גיל 21 לטורניר אליפות אירופה עד גיל 21 לשנת 2023.
הערות שוליים

↑  Convocatória final para o Europeu באתר הרשמי של פדרציית הכדורגל הפורטוגלית, 14 ביוני 2023 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרה אמארו".
אנדרו טיירנן

| --- | --- |
אין תמונה חופשית
 לידה:  30 בנובמבר 1965 (בן 58) ליידיווד, הממלכה המאוחדת 
 שם לידה:  אנדרו ג'יימס טיירנן
 מדינה:  הממלכה המאוחדת 
 תקופת הפעילות:  מ-1989 
 מקום לימודים:  דרמה סנטר לונדון 
 פרופיל ב-IMDb
 
אנדרו ג'יימס טיירנן (באנגלית: Andrew James Tiernan; נולד ב-30 בנובמבר 1965) הוא שחקן אנגלי.
ביוגרפיה

טיירנן נולד ב-30 בנובמבר 1965 בליידיווד שבברמינגהאם.
ביוגרפיה > תיאטרון

טיירנן החל לשחק בתיאטרון לנוער של ברמינגהם. בשנת 1984 עבר ללונדון ללמוד בבית הספר למשחק לונדון דרמה סנטר. בתיאטרון הופיע במחזה "The Bullet" מאת ג'ו פנהול בתיאטרון דונמאר ורהאוס. הוא שיתף פעולה עם הבמאי וילסון מילאם במחזה "Flesh Wound" מאת צ'ה ווקר בתיאטרון רויאל קורט, ובשתי הפקות זוכות השבחים של מחזותיו של סם שפרד "השקר בנפשינו" שהוצג בדונמאר ורהאוס, ו"מערב אמיתי" בתיאטרון בריסטול אולד ויק. ב-2008 חזר טיירנן לתיאטרון במחזה "A Couple of Poor, Polish-Speaking Romanians" מאת דורוטה מסלווסקה בתיאטרון סוהו.
ביוגרפיה > קולנוע

בשנת 1991 גילם טיירנן את פירס גייבסטון בסרטו של דרק ג'רמן "אדוארד השני", עיבוד למחזה באותו השם מאת כריסטופר מרלו. הוא הופיע בסדרת הדרמה זוכת הפרסים של לינדה לה פלנט "החשוד העיקרי". עוד באותה שנה כיכב בתפקיד אורלנדו ואוליבר בגרסה של כריסטין אדזרד למחזה השייקספירי "כטוב בעיניכם" לצדם של ג'יימס פוקס וסיריל קיוזאק. ב-2001 כיכב במותחן "Mr In-Between" בבימויו של פול סרוסי.
בסרט "הפסנתרן" של רומן פולנסקי גילם טיירנן את זאלאס. הוא עבד עם הבמאית אנטוניה בירד בכמה הפקות של סרטים בהם "Safe" (זוכה פרס האקדמיה הבריטית לאמנויות הקולנוע והטלוויזיה), "Face", סרט הטלוויזיה "Rehab", והסדרה "ספוקס".
בסרטו של זאק סניידר "300", עיבוד קולנוע לרומן הגרפי מאת פרנק מילר, גילם טיירנן את דמותו של אפיאלטס. צילומי הסרט נערכו בין אוקטובר 2005 לינואר 2006 במונטריאול. בשנת 2014 גילם שוב את הדמות בסרט ההמשך "300: עליית האימפריה".
הוא הופיע בתפקיד קפטן מרטין סטון בסרט "Stone's War" שמל מרקו מקילאקסו.
ביוגרפיה > טלוויזיה

בשנת 1993 הופיע טיירנן בפרק "To Say I Love You" בסדרה "המפצח". ב-1997 גילם את בנקו בעיבוד המחזה השייקספירי "MacBeth on the Estate" עבור ה-BBC, לצדם של ג'יימס פריין וסוזן וידלר. ב-1998 שיחק בסדרת הטלוויזיה הבריטית "הורנבלואר - ימאי וג'נטלמן" וגילם את באנטינג בפרק "The Examination For Lieutenant". עוד בטלוויזיה הופיע בתפקיד ויקטור קארון בסרט "The Quatermass Experiment", קים טרנט בפרק בסדרה "חיים על מאדים", לני ספרפיש בפרק "The Curious Tale of Mr Spearfish" בסדרה "ג'ונתן קריק". ב-2005 שיחק בתפקיד בן ג'ונסון בדרמה "A Waste of Shame" על חייו של ויליאם שייקספיר, ששודרה כחלק מסדרת "ShakespeaRe-Told" של ה-BBC. הוא הופיע בפרק בסדרה "רציחות במידסומר" בתפקיד סטיב ברייט, צלם שנחנק בעזרת רצועת המצלמה שלו. בסדרה "דיאל ופסקו" שיחק בפרק כפול בשם "Fallen Angel". ב-2012 הופיע בתפקיד סמל בילוש האנטר בסדרת הדרמה "נשות האסירים" של ה-BBC.
ביוגרפיה > בימוי

בשנת 2015 יצא סרט הבכורה בבימויו של טיירנן "Dragonfly". ב-2017 יצא לאקרנים סרט נוסף באורך מלא בבימויו "UK18".
הערות שוליים

↑  Andrew Tiernan - Biography
| --- | --- |
בקרת זהויות :  NLI: 987007347929505171  BIBSYS: 11026450  BNE: XX1561914  BnF: cb16507763c (data)  GND: 136224415  ISNI: 0000 0001 1938 935X  LCCN: no2006023461  SUDOC: 152592466  VIAF: 120159102   WorldCat (עם VIAF): 120159102
אלסקה ת'אנדרפאק

| --- | --- |

 לידה:  6 במרץ 1985 (בן 39) אירי, ארצות הברית 
 שם לידה:  Justin Andrew Honard 
 מוקד פעילות:  ארצות הברית 
 תקופת הפעילות:  מ-2006 
 מקום לימודים:  אוניברסיטת פיטסבורג, האוניברסיטה לאמנויות, פילדלפיה 
 סוגה:  מוזיקת פופ, מוזיקת היפ הופ, מוזיקת דאנס אלקטרונית, רית'ם אנד בלוז 
 שפה מועדפת:  אנגלית 
 www.alaskathunderfuck.com
 פרופיל ב-IMDb
 
אלסקה בהופעה, 2017
אלסקה ת'אנדרפאק (באנגלית: Alaska Thunderfuck), שם הדראג של ג'סטין אנדרו הונארד (באנגלית: Justin Andrew Honard; נולד ב-6 במרץ 1985), היא מלכת דראג וזמרת אמריקאית. אלסקה התפרסמה בעקבות השתתפותה בעונה החמישית של תוכנית הריאליטי "המרוץ לדראג של רו פול", שם הגיעה לגמר, ובעונה השנייה של "המרוץ לדראג: אולסטארס", שם זכתה במקום הראשון.
ביוגרפיה מוקדמת

הונארד נולד וגדל באירי, פנסילבניה, שם סיים את לימודיו בשנת 2003 ומשם עבר ללמוד תיאטרון באוניברסיטת פיטסבורג. הוא התחיל להופיע בדראג בדמותה של אלסקה ת'אנדרפאק בשנת 2007. להונארד יש אח למחצה בשם קורי ביני, המשתתף לצדו בסדרת הרשת Bro'laska. לשניים גם אחות גדולה (ברוק) ואח קטן (ריאן).
בשנים 2009–2013, לפני ובמהלך פרסומו הטלוויזיוני, ניהל הונארד מערכת יחסים זוגית מתוקשרת עם מלכת הדראג שרון נידלס - מנצחת העונה הרביעית של המרוץ לדראג.
קריירה > 2007-2012

עם סיום לימודיו באוניברסיטת פיטסבורג עבר הונארד ללוס אנג'לס כדי לנסות ולקדם קריירת משחק. לאחר מספר אודישנים כושלים החליט לעבור לעסוק באופן מלא בדראג, תחום שעד אותו שלב היה עבורו תחביב לבילויים. הוא החל לעבוד במועדון Fubar שבווסט הוליווד ולהופיע במסגרת ליין Trannyshack המפורסם בחתרנותו בסן פרנסיסקו.
ב-2009 פגש הונארד את אהרון קודי (שרון נידלס) בזמן ביקור משפחתי בפיטסבורג. השניים הפכו לזוג ואחרי זמן קצר החליט הונארד לעזוב את לוס אנג'לס ולחזור להתגורר בפנסילבניה. השניים הקימו ביחד עם חברים נוספים בעיר את משפחת הדראג Haus of Haunt, שקידמה דרך הופעות בבר ה"בלו מון" בפיטסבורג מופעים בסגנון קיצוני ולא מלוטש באופן חריג לאותה תקופה באזור.
באותן שנים ניסתה אלסקה להתקבל מדי שנה כמתמודדת ב"המרוץ הדראג של רו פול" ללא הצלחה. ב-2011 אלסקה ושרון נידלס ניסו להתקבל יחדיו לעונה הרביעית של הסדרה, אך אף על פי שהגיעו לשלבי הליהוק הסופיים כזוג לבסוף רק נידלס התקבלה לתוכנית. היא זכתה באותה עונה ונודעה כאחת המלכות ששינו את פניו של עולם הדראג כשהביאה לקהל הרחב את הסגנון הלא שגרתי של "בית האנט".
קריירה > 2013-2015

ב-2012 התקבלה אלסקה כמשתתפת בעונה החמישית של "המרוץ לדראג של רו פול", לצד שלוש עשרה מלכות דראג אחרות. זו הייתה הפעם החמישית שניגשה לאודישנים. במהלך העונה היא נודעה באסתטיקת ה"אשפה לאופנה" (Trash into treasure) שלה, בקליקה שיצרה עם חברותיה לעונה רוקסי אנדרוז ודיטוקס, וטבעה משפטי מפתח רבים שהפכו לחלק מהמיתולוגיה של התוכנית. אלסקה הגיעה לגמר של אותה עונה, אך למרות שבמהלכה מעולם לא קיבלה ציון נמוך באתגר ולא הייתה מועמדת להדחה, לבסוף היא הפסידה בתחרות לג'ינקס מונסון.
ב-2013, אחרי שידור העונה, אלסקה יצאה לסיבוב הופעות עולמי עם מלכות אחרות מ"המרוץ הדראג". מספר חודשים לאחר מכן היא ושרון נידלס נפרדו זו מזו בפרידה מתוקשרת. לקראת סוף השנה השתתפה אלסקה לצד שופטת המרוץ לדראג מישל ויסאז' ומתמודדת העונה הרביעית וילאם בלי בעיבוד למופע הקולנוע של רוקי בתיאטרון וודלון שבטקסס, שם גילמה את דמותו של ד"ר פרנק נ. פורטר.
לאחר הפרידה מנידלס חזרה אלסקה להתגורר בלוס אנג'לס. בקיץ 2014 היא הופיעה במחזה "סקס והעיר הגדולה" על בסיס סדרת הטלוויזיה והחלה לצלם ביחד עם אחיה למחצה קורי ביני את סדרת הרשת Bro'laska בחסות חברת ההפקה World of Wonder. בספטמבר של אותה שנה היא הפכה לפרזנטורית של אמריקן אפרל לצד חברותיה מלכות הדראג וילאם וקורטני אקט. השלוש הקימו כחלק מהקמפיין להקה בשם AAA Girls שלימים המשיכה להקליט ולהוציא סינגלים ואלבומים במנותק מחברת האופנה.
ב-2015 החלה אלסקה להתמקד בקריירה המוזיקלית שלה, הוציאה מספר סינגלים ובסופו של דבר ביוני אותה שנה הוציאה לאור את אלבום הבכורה שלה Anus שזכה להצלחה מסחרית ותגובות חיוביות בקהל הרחב.
קריירה > 2016-2018

ב-2016 הוכרז כי אלסקה תחזור למרוץ לדראג, הפעם כמתחרה בעונה השנייה של "המרוץ לדראג: אולסטארס". היא לבסוף ניצחה והוכתרה המנצחת השנייה של הסדרה. במהלך העונה ניצחה אלסקה בארבעה אתגרים (מתוך שבעה) וניצחה בשלוש "ליפ סינק למורשת" שלאחריהן הדיחה את אחת מהמלכות בתחתית. היא קיבלה ביקורת על החלטות ההדחה שקיבלה ועל התנהגותה בפרק הלפני אחרון של העונה, בו הגיעה לתחתית בעצמה. בתגובה היא תרמה 5000 דולר לארגון לילדים טרנסים ופרסמה סרטון התנצלות. על אף הביקורות, נחשבת אלסקה לאחת ממלכות הדראג הטובות והאהובות שלקחו חלק במרוץ לדראג.
באוקטובר 2016, פרסמה אלסקה את האלבום השני שלה "Poundcake".
באוקטובר 2017 השתתפה אלסקה בעונה הראשונה של התוכנית "Scared Famous", שעלתה למסך באוקטובר 2017. היא הודחה בפרק 8.
במרץ 2019 הופיעה אלסקה ברידינג 3 בנמל תל אביב תחת הפקת One Night Only. לאחר שכל הכרטיסים של ההופעה הראשונה נמכרו תוך יממה אחת בלבד, נפתחה הופעה שנייה וגם היא נמכרה תוך מספר ימים בודדים. אירוע זה נחשב כאבן דרך בתרבות הדראג במדינת ישראל וייזכר כהופעה הראשונה המלאה של מלכת דראג בין-לאומית בישראל.
קריירה > 2020

הופיעה בסרט התיעודי "חנות קטנה ועליזה" אודות קרקס הספרים - חנות ספרים ופורנוגרפיה בה עבד.
דיסקוגרפיה > אלבומי אולפן

| שם | פרטים |
| --- | --- |
Anus: יצא: 23 ביוני 2015 חברה: Sidecar, PEG פורמט: דיסק, תקליט, הורדה דיגיטליץ
Poundcake: יצא: 14 באוקטובר 2016 חברה: PEG פורמט: דיסק, הורדה דיגיטלית
Vagina: יצא: 24 במאי 2019 חברה: PEG פורמט: הורדה דיגיטלית
Red 4 Filth: יצא: 23 בספטמבר 2022 פורמט: הורדה דיגיטלית, סטרימינג
דיסקוגרפיה > אלבומי אולפן משותפים

| שם | פרטים |
| --- | --- |
Amethyst Journey (עם ג'רמי מיקוש כאלסקב וג'רמי): יצא: 17 באוגוסט 2018 חברה: PEG פורמט: דיסק, הורדה דיגיטלית
Drag: The Musical (The Studio Cast Recording): יצא: 13 במאי 2022 חברה: PEG, Killingsworth, Craft, Concord Theatricals פורמט: הורדה דיגיטלית
טלוויזיה

2013 - המרוץ לדראג של רו פול
2013 - המרוץ לדראג של רו פול: הכול פתוח
2016 - המרוץ לדראג: אולסטארס
2017 - Scared Famous
הערות שוליים

↑  http://alaskathunderfuck.com/, alaskathunderfuck.com (באנגלית)
↑  "Alaska". RuPaul's Drag Race Wiki (באנגלית). נבדק ב-2018-02-07.
↑  Alaska Thunderfuck, YouTube
| --- | --- |
בקרת זהויות :  LCCN: no2018167352  MusicBrainz: db2a4f7c-9c79-46fb-912a-e508fe97b864  VIAF: 4859154592515843370004   WorldCat (עם VIAF): 4859154592515843370004
אלרגיה לתירס

| --- | --- |

 תחום:  אלרגיות למזון
 גורם:  תירס 
 
אלרגיה לתירס היא אלרגיה נדירה מאוד למזון, אנשים עם אלרגיה לתירס מפתחים תסמינים כמו נפיחות כאשר הם אוכלים מוצר המכיל תירס. אלרגיה זו עלולה להיות קשה לניהול עקב מזון ומוצרי מזון רבים המכילים צורות שונות של תירס כגון עמילן תירס. זוהי אלרגיה שלעיתים קרובות אינה מאובחנת. התסמינים יכולים להיות דומים לזה של כל אלרגיה מוכרת אחרת, כולל אנפילקסיס.
כמו אלרגיות אחרות למזון, לרוב האנשים שאלרגיים לתירס יש תסמינים קלים. אלרגיה לתירס נובעת ממספר חלבוני IgE הממיסים במלח ונמצאים בתוך גרעין התירס, זוהה שאחד מהחלבונים אלו, חלבון העברת שומני תירס (LPD), הוא הגורם העיקרי להיווצרות האלרגיה מכיוון שחלבון זה עמיד לבישול ולעיכול.
בדומה לאלרגיות מזון אחרות, אין תרופה לטיפול באלרגיה. מאחר שמדובר באלרגיה נדירה שמאובחנת לעיתים רחוקות, האבחנה של האלרגן הגורם לאלרגיה לתירס הייתה קשה. רוב האנשים שאלרגיים לתירס אינם יכולים לאכול תירס או כל דבר המכיל חלבונים מתירס, אך ישנם אנשים רבים שאלרגיים לתירס ועדיין יכולים לאכול סוכרים מטוהרים מתירס כגון סירופ תירס. היות שהתסמינים לאלרגיה דומים לתסמינים של אלרגיות אחרות כגון פריחת דשא, זרעים ודגנים אחרים, אלרגיה לתירס תהיה קשה לאבחון באמצעות בדיקת עור רגילה או בדיקת דם.
תסמינים

התסמינים מגוונים ובדך כלל משתנים מאדם לאדם בהתאם לחוזק של המערכת החיסונית
בדרך כלל הם כוללים:
פריחה בעור
בחילות
כאבי בטן הקאות ושילשולים
אף סתום ונזלת
כאבי ראש
אסתמה
אנפליקסיס (תגובה פחות נפוצה, עלולה להיות מסכנת, לפגוע בנשימה ולהכניס את הגוף להלם)
התגובות נעות בין קלות לחמורות, אך התופעה המסכנת ביותר היא האנפליקסיס הגורמת להתנפחות דרכי הנשימה, נשימה לקויה וירידה בלחץ הדם.
תופעה זאת יכולה לקרות במהירות ואם לא מטפלים בה אחרי זמן קצר עם אפינפרין, היא עלולה אף לגרום למוות.
איבחון האלרגיה

תהליך האבחון עלול להיות מסובך, התסמינים משתנים מאדם לאדם ולפעמים גם לא כולם חווים את אותם תסמינים.
אם אדם חושד שהוא אלרגי לתירס, הוא חייב להתייעץ עם רופא או מומחה לאלרגיות.
חובה לבצע מעקב אחרי כל התסמינים ובעת התרחשות התגובה יש לדעת בדיוק מה המזון הנאכל ומה הייתה הכמות שנאכלה.
בהבדקות אצל רופא או מומחה הוא ישאל שאלות ועל מנת להקל על הרופא חובה לדעת מה נאכל ומה היו הכמויות.
הרופא ישאל על תסמינים בעבר, היסטוריה משפחתית לגבי הנושא של האלרגיה.
היות שהאלרגיה הספציפית הזאת אינה יכולה להיות מאובחנת על ידי בדיקת עור או בדיקת דם בדרך כלל הרופא או המומחה יבקשו להמע מהמזון הזה למשך שבועיים או חודשיים.
אם התופעות נרגעות לאחר הימנעות מהמזון למשך שבועיים או חודשיים סביר להניח שהאלרגיה היא דווקא לתירס.
אם תוצאות ההימנעות אינן חד משמעותיות, מומלץ לעשות בדיקה אצל הרופא או אצל המומחה שבבדיקה זאת המטופל יקבל כמויות שונות של תירס בהדרגה וכך הרופא או המומחה יוכלו לאבחן בדיוק את הבעיה.
התמודדות וטיפול באלרגיה

ברגע שהבעיה מאובחנת, הטיפול הטוב ביותר היא הימנעות מתירס וחומריו.
החומרים שמומלץ מאוד להימנע מהם הם:
תירס
קורנפלור
סירופ תירס
שמן תירס
(מוצרי תירס יכולים להמצא גם בדגנים, סוכריות, ריבות, סירופים, רטבים, חטיפים, שימורי פירות, בשרים מוכנים ומשקאות מתוקים)
ניתן גם למצוא את תירס ומוצריו בפריטים מגוונים שאינן אכילים כמו שמפו או חומרי קוסמטיקה למיניהם, נוזל לשטיפת כלים, משחות שניים, וויטמינים, צבעים או מזונות לחיות מחמד.
עמילן תירס, למשל, יכול לשמש כציפוי ודבק במוצרי נייר, וגם נמצא בחיתולים חד פעמיים לתינוקות.
בדומה לכל אלרגיה אחרת למזון, אחרי האבחון של האלרגיה יש לבצע מספר שינויים בתזונה היומיומית.
הערות שוליים

↑  Pasini, G., Simonato, B., Curioni, A., Vincenzi, S., Cristaudo, A., Santucci, B., ... &, IgE‐mediated allergy to corn: a 50 kDa protein, belonging to the Reduced Soluble Proteins, is a major allergen. Allergy, Giannattasio, M. (2002). , 57(2), 98-106.
↑  אלרגיה לתירס - מהם התסמינים ואיך מאבחנים?, ‏2015-10-25
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארבאיחר

| --- | --- |
הכיכר המרכזית של העיר
הכיכר המרכזית של העיר
 מדינה:  מונגוליה מונגוליה
 איימאג:   אובורחאנגאי
 שטח:  173 קמ"ר
 גובה:  1,817 מטרים
 אוכלוסייה:  ‏
  ‑ בעיר:  21,705 (2010)
 קואורדינטות:  46°16′08″N 102°45′27″E﻿ / ﻿46.268888888889°N 102.7575°E﻿ / 46.268888888889; 102.7575 
 אזור זמן:  UTC +8
  מפת מיקום  מפה מפורטת   (למפת מונגוליה מוגדלת) אולן בטור ארדנט דרחאן צ'ויבלסאן מורון חובד אולגי באיינחונגור ארבאיחר אולאנגום רוסיה סיןארבאיחאר(למפת מונגוליה רגילה) אולן בטור ארדנט דרחאן צ'ויבלסאן מורון חובד אולגי באיינחונגור ארבאיחר אולאנגום רוסיה סיןארבאיחאר  he tabBackground:;tabBorder:#aaa;defaultTab:0;
ארבאיחאר (במונגולית: Арвайхээр) היא בירת איימאג (מחוז) אובורחאנגאי במונגוליה.
בעיר ממוקמים מספר מפעלים של תעשיית המזון והטקסטיל, בעיר יש בנק ובתי מלון, בקרבת העיר ממוקם שדה תעופה, כמו כן יש תיאטרון.
אנט אצ'יקונווקה

אנט אצ'יקונווקה (באנגלית: Annette Echikunwoke; נולדה ב-29 ביולי 1996) היא אתלטית אמריקאית-ניגרית, סגנית אלופה אולימפית (פריז 2024) ביידוי פטיש.
ביוגרפיה

אצ'יקונווקה נולדה בפיקרינגטון שבאוהיו, ארצות הברית, ולמדה באוניברסיטת סינסינטי והייתה חלק מנבחרת האתלטיקה של האוניברסיטה. בשנת 2020 החליטה לייצג את מולדת הוריה, ניגריה. בשנת 2021 שברה ארבע פעמים את שיא אפריקה ואת שיא ניגריה, ובתחרות שנערכה ב-22 במאי קבעה שיא אפריקה של 75.49 מטר.
אצ'יקונווקה הייתה אמורה לייצג את ניגריה באולימפיאדת טוקיו בשנת 2021, אך ב-29 ביולי נודע לה כי לא תוכל לייצג את ניגריה בשל התנהלות רשלנית של התאחדות האתלטיקה הניגרית.
בהמשך עברה לייצג את ארצות הברית.
ביוגרפיה > 2022

באליפות העולם שנערכה ביוג'ין שבאורגון, ארצות הברית, ביולי, סיימה במקום 12 ביידוי פטיש בתוצאה של 68.12 מטר.
ביוגרפיה > 2024 > סגנית אלופה אולימפית

באולימפיאדת פריז שנערכה באוגוסט זכתה במדליית כסף ביידוי פטיש בתוצאה של 75.48 מטר, אחרי קמרין רוג'רס מקנדה (76.97 מטר) ולפני ג'או ג'יה מהרפובליקה העממית של סין (74.27 מטר).
שיאים אישיים

יידוי פטיש: 75.49 מטר (2021), שיא אפריקה
הערות שוליים

↑  Athletics ECHIKUNWOKE Annette - Tokyo 2020 Olympics, web.archive.org, ‏2021-08-06
↑  ’Tosin Oluwalowo, Officials lied about my whereabouts, says disqualified Echikunwoke, Punch Newspapers, ‏2021-07-30 (באנגלית אמריקאית)
| --- | --- |
בקרת זהויות :  World Athletics: 14589891
ארארה

ארארה (בפורטוגזית: Arara) היא עיר במדינת פאראיבה בברזיל.
העיר מצויה במרחק 142 ק"מ מבירת המדינה, העיר ז'ואאו פסואה ומספר תושביה, נכון לשנת 2017, הוא 13,500.
העיר נמצאת באזור אקלים צחיח למחצה עם טמפרטורה שנתית ממוצעת של כ-22 מעלות.
תושבים ראשונים באזור התיישבו בערך בשנת 1860. במשך שנים הכפר היה חלק מהעיירה סרריה, ובשנת 1962 הוא קיבל הכרה כעירייה עצמאית. בנוסף לכך היא גובלת עם עיריית סולאנאה בצפון ואראיה בדרום.
אמבט מרים

אמבט מרים
עקרון הבישול באמבט מרים
אמבט מרים (מצרפתית: Bain-marie, מכונה בעברית גם: (סיר) בן מארי) היא כלי בישול וטכניקה בה משרים כלי בתוך אמבט מים רותחים, דבר המאפשר חימום מהיר אך שומר שהטמפרטורה לא תעלה מעל 100 מעלות צלזיוס, שהיא טמפרטורת הרתיחה. כלי הבישול מורכב משני חלקים: חלק תחתון גדול יחסית המשמש להרתחת מים, וחלק עליון קטן יותר השרוי רובו בתוך המים בו מתבשל או מתחמם המזון. מקור האנרגיה, בין אם אש ובין אם גוף חימום חשמלי, פועל על המים בלבד, ואלו מחממים את הכלי המרכזי.
יישום נוסף של הטכניקה הוא על ידי כלי המונח ישירות בתוך תבנית רחבה המכילה מים בנקודת רתיחה או קרוב אליה. שיטה זו מאפשרת אפייה בתנור.
השימוש העיקרי באמבט מרים הוא התכת שוקולד והכנת רוטב הולנדז ורטבי ביצים אחרים. בגלל ששיטה זו מייצרת חום בפיזור אחיד שאינו עולה מעל 100 מעלות צלזיוס, מוצקי הקקאו והשמן של שוקולד שמותך בצורה זו לא ייפרדו והשוקולד לא ישרף. אותן תכונות מועילות גם לרטבי ביצים, הן מאפשרות לחמם את הביצים בצורה אחידה ובחום נמוך כך שלא נוצרים גושים והביצים לא מתבשלות לחלוטין.
מקור שם הכלי הוא בשמה של מרים היהודייה, אלכימאית מפורסמת מהמאה ה-3 לספירה לה מיוחסת המצאת כלי זה.
לקריאה נוספת

Principe, Lawrence M. (2013). The secrets of alchemy. Chicago: The University of Chicago Press. ISBN 9780226923789
הערות שוליים

| טכניקות בישול |
| --- | --- | --- |
| יבש | אפייה • צלייה • קלייה • עישון |  |
| מבוסס מים | בישול לבן • הרתחה • חליטה • שליקה • אידוי • נזיד |  |
| מבוסס שמן | טיגון עמוק • הקפצה |  |
| מבוסס אלכוהול | פלמבה (שילהוב) |  |
| מבוסס חומץ או מלח | כבישה • החמצה |  |
| בעזרת כלים | אמבט מרים • סיר לבישול איטי • בישול במיקרוגל • סיר לחץ • מנגל • הקצפה |  |
| גסטרונומיה מולקולרית | ספריפיקציה • סו-וויד |  |
אפרת מורין

| --- | --- |
אין תמונה חופשית
 לידה:  14 בינואר 1964 (בת 60) 
 ענף מדעי:  מדעי הסביבה
 מוסדות:  האוניברסיטה העברית בירושלים 
 
אפרת מורין (נולדה ב-14 בינואר 1964) היא הידרו-מטאורולוגית, פרופסור מן המניין בחוג למדעי הסביבה באוניברסיטה העברית בירושלים, וחברה במרכז האקלים ומרכז הקיימות של האוניברסיטה.
אפרת מורין למדה את כל תאריה באוניברסיטה העברית בירושלים. היא סיימה תואר ראשון במתמטיקה ומדעי המחשב בשנת 1991 במסגרת תוכנית 
אמירים. בשנת 1996 סיימה תואר שני בחוג למדעי האטמוספירה, ובשנת 2002 השלימה את התיאור השלישי (דוקטורט) במסגרת המכון למדעי כדור הארץ.
מורין סיימה השתלמות פוסט-דוקטורט באוניברסיטת אריזונה ובשנת 2003 התקבלה כחברת סגל בחוג למדעי הסביבה באוניברסיטה העברית בירושלים. בשנת 2009 הועלתה לדרגת מרצה בכירה, בשנת 2012 הועתה לדרגת פרופסור חבר, ובשנת 2018 הועלתה לדרגת פרופסור מן המניין. במהלך השנים מילאה מורין תפקידים בכירים באוניבריסיטה, ובכללם: ראש החוג לגאוגרפיה (2019-2013), וראש התכנית למדעי הסביבה (2020-2017).
תחומי המחקר של פרופסור מורין הם: הידרומטאורלוגיה, שיטפונות, חישה מרחוק של משקעים, מודלים הידרולוגיים, שינויי אקלים והשפעתם על מערכות סביבתיות.
עבודותיה של מורין (למעלה מ-90 מאמרים) התפרסמו בכתבי עת בין-לאומיים רבים והיא גם חברת מערכת במספר כתבי עת מובילים.
פרופסור מורין נשואה לפרופסור שי מורין, אנטומולוג המתמחה ביחסי חרק–צמח, בפקולטה לחקלאות, מזון וסביבה ברחובות.